CELEX: 31987R1246
Language: el
Date: 1987-04-28 00:00:00
Title: Κανονισμός (ΕΟΚ) αριθ. 1246/87 του Συμβουλίου της 28ης Απριλίου 1987 που τροποποιεί τον κανονισμό (ΕΟΚ) αριθ. 1341/86 όσον αφορά την ημερομηνία ανάληψης του βουτύρου από τον ιταλικό οργανισμό παρέμβασης

Avis juridique important

|

31987R1246

Κανονισμός (ΕΟΚ) αριθ. 1246/87 του Συμβουλίου της 28ης Απριλίου 1987 που τροποποιεί τον κανονισμό (ΕΟΚ) αριθ. 1341/86 όσον αφορά την ημερομηνία ανάληψης του βουτύρου από τον ιταλικό οργανισμό παρέμβασης  

Επίσημη Εφημερίδα αριθ. L 118 της 06/05/1987 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1246/87 ΤΟΥ ΣΥΜΒΟΥΛΙΟΥ  της 28ης Απριλίου 1987  που τροποποιεί τον κανονισμό (ΕΟΚ) αριθ. 1341/86 όσον αφορά την ημερομηνία ανάληψης του βουτύρου από τον ιταλικό οργανισμό παρέμβασης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 231/87 (2), και ιδίως το άρθρο 12 παράγραφος 2,  την πρόταση της Επιτροπής,  Εκτιμώντας ότι στο άρθρο 1 παράγραφος 2 του κανονισμού (ΕΟΚ) αριθ. 1341/86 του Συμβουλίου της 6ης Μαΐου 1986 για τη μεταφορά βουτύρου στον ιταλικό οργανισμό παρέμβασης από τους οργανισμούς παρέμβασης άλλων κρατών μελών (3) προβλέπεται ότι ο ιταλικός οργανισμός παρέμβασης αναλαμβάνει 20 000 τόνους βουτύρου πριν από την 1η Απριλίου 1987· ότι, λόγω των δυσχερειών που παρουσιάστηκαν κατά τη θέσπιση των λεπτομερειών εφαρμογής της μεταφοράς, δεν είναι δυνατή η ανάληψη από τον ιταλικό οργανισμό παρέμβασης εντός της προβλεπόμενης προθεσμίας· ότι είναι, κατά συνέπεια, αναγκαίο να παραταθεί η εν λόγω προθεσμία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 2 του κανονισμού (ΕΟΚ) αριθ. 1341/86, η ημερομηνία «1η Απριλίου 1987» αντικαθίσταται από την ημερομηνία «1η Απριλίου 1988».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 28 Απριλίου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 25 της 28. 1. 1987, σ. 3.  (3) ΕΕ αριθ. L 119 της 8. 5. 1986, σ. 30.